Diari Oficial de la Generalitat Valenciana


Sumari del DOGV 2765, del 07-06-1996 (1996/838404)

RESOLUCIÓ de 10 d'abril de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundació ASTER, de València.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2765

Data del DOGV
:   07-06-1996

Secció del DOGV
:   ALTRES DISPOSICIONS

Número del document
:   1996/838404


Data del document
:   10-04-1996

Organisme emissor
:   Conselleria de Presidència

Tipus de document
:   Resolució

RESOLUCIó de 10 d'abril de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundació ASTER, de València.   
Vist l'expedient iniciat a instàncies de Susana Simó Arbonés, en nom de la fundació de referència, i en base als següents  
Fets  
Primer. Per escriptura pública de data de 31 d'octubre de 1995, atorgada davant el notari del Col·legi de València, Sr. César Mínguez Jiménez, amb el número 1.107 de protocol, modificada per escriptura pública de data 8 de març 1996, atorgada davant el mateix notari i amb el número 387 de protocol compareixen el Sr. José Luis Riera Guardia, Sr. Olallo Villoldo Bellón, Sr. Rafael Olcina Reig, Sr. José Enrique Contell García, Sr. Rafael Lluna Villar i el Sr. Vicente José Vidal Aras, intervenen pel seu propi nom i dret, a excepció del Sr. Riera Guardia que ho fa en representació de l'entitat ASTER Corporación de Servicios Avanzados, Agrupación de Interés Económico, segons acredita fefaentment, i diuen que és voluntat d'ASTER Corporación de Servicios Avanzados, Agrupación de Interés Económico, constituir una fundació denominada Fundació ASTER.  
Segon. Segons l'article 5 dels estatuts, la finalitat de la fundació és la de promoure i desplegar l'intercanvi d'experiències en àrees de gestió empresarial, investigació, difusió i formació -tant en l'àmbit públic com en el privat- fòrum de debat i de sensibilització social.  
Els objectius que es proposa la fundació són:  
a) Formació de professionals en aquest camp interdisciplinar.  
b) La promoció d'un ambient social propici, des del qual es puga debatre, amb llibertat i independència, qualsevol de les activitats, finalitats i objectius de la fundació.  
L'objecte fundacional es pot estendre directament, o indirecta, a tot allò relacionat amb el que hem detallat.  
Per aconseguir aquests objectius, la fundació durà a terme tota classe d'activitats i, en especial, en aquelles que es relacionen amb caràcter enunciatiu i no limitatiu:  
a) Activitats d'estudi i investigació:  
- Debats i seminaris, amb la participació d'agents econòmics, per a la detecció i valoració de problemes socioeconòmics.  
- Realització d'estudis, auditories i investigacions, adreçades a la seua aplicació en les organitzacions públiques i privades.  
- Prendre part en aquelles xarxes nacionals, o internacionals, integrades per entitats afins, relacionades amb àmbits culturals, socials o empresarials.  
b) Activitats de formació:  
- Organització de conferències, jornades, congressos i cursos de formació sobre aspectes i problemes concrets relacionats amb la seua finalitat social.  
- Col·laboració amb altres fundacions, o organitzacions públiques o privades, de finalitat anàloga o complementària a la de la fundació.  
c) Activitats de difusió i impacte social:  
- Publicació de les seues activitats i estudis, com també les d'altres persones o entitats que resulten d'interès per a la consecució de la finalitat essencial de la fundació.  
- La distinció de persones i organitzacions que s'hagen identificat per la seua contribució cap a la finalitat que essencialment persegueix la fundació.  
- La col·laboració amb totes aquelles entitats, -públiques o privades-, que tinguen una finalitat semblant.  
- Qualsevol altra labor de promoció, relacionada amb els seus objectius, en ordre a la potenciació i desplegament d'aquestes activitats.  
Tercer. De conformitat amb l'article 7 dels estatuts, seran beneficiaris de la fundació totes les organitzacions públiques o privades relacionades amb el desplegament social i econòmic.   
Quart. La dotació inicial, prevista en el punt tercer de l'acta fundacional, està constituïda per diner en metàl·lic en la quantitat d'un milió de pessetes (1.000.000 PTA), ingressada en l'entitat Banco de Santander, sucursal de València, carrer Sagunt, 203, segons s'acredita documentalment en l'expedient.  
A la vista del que estableix en la disposició transitòria primera, el període d'un any, a partir de la firma de la escriptura, tindrà caràcter fundacional. Per això totes les aportacions econòmiques que es produesquen al llarg d'aquest podran ser considerades com a aportacions directes al fons fundacional i gaudir per tant, els qui les facen, de la qualitat de persones o entitats fundadores, amb dret a formar part del Patronat.  
Cinquè. El govern de la fundació, d'acord amb els estatuts, estarà a càrrec d'un patronat.  
Formaran part del patronat un representant de l'entitat fundadora i aquelles altres persones físiques o jurídiques que siguen designades per aquesta entitat.  
Els membres del patronat tindran caràcter vitalici i, en cas de renúncia o decés, seran substituïts per l'agrupació d'interès econòmic fundadora, si aquesta decidirà cobrir la vacant o fora necessari per no cobrir-se el mínim legal de tres membres.  
Els membres del patronat, nomenats per les entitats fundadores en relació del càrrec o relació institucional, cessaran com a patrons quan cessen en el càrrec o desaparega la relació institucional en funció de la qual foren designats. Les vacants que per aqueixa causa es produesquen es cobriran automàticament -si l'entitat no decideix una altra cosa-, per les persones que substituesquen en els seus càrrecs els qui hauran cessat. Les entitats podran, en cada moment, substituir el seu representant o renunciar al dret a designar-lo prèvia notificació a l'efecte.  
El patronat podrà acordar, en cas de considerar-lo procedent, la constitució dels òrgans següents:  
a) Una Comissió Executiva.  
b) Un Consell Assessor.  
c) Un gerent.  
Així mateix, el patronat podrà tenir presidents d'honor, als quals correspondrà la més alta representació social de la fundació.  
El patronat podrà designar membres d'honor dels òrgans d'una fundació a aquelles persones que li hagen prestat rellevants serveis o que tinguen una significació destacada en el camp de les activitats científiques, culturals, econòmiques i socials relacionades amb la finalitat essencial de la fundació.  
Els càrrecs de patró són absolutament gratuïts, però podran ser reemborsades les despeses que, justificades adientment, es produesquen amb ocasió o motiu de l'exercici de les funcions que els corresponen.  
El primer patronat rector queda constituït, segons la clàusula quarta de l'acta fundacional, per les persones i entitats següents:  
ASTER, Corporación de Servicios Avanzados, Agrupación de Interés Económico, i en el seua representació,  
- Sr. José Luis Riera Guardia.  
- Sr. Olallo Villoldo Bellón.  
- Sr. Rafael Olcina Reig.  
- Sr. Manuel Villanueva Torán.  
- Sr. José Enrique Contell García.  
- Sr. Rafael Lluna Villar.  
- Sr. José Segura Suárez.  
- Sr. José Vicente Vidal Aras.  
Tots els designats han acceptat els seus càrrecs en la forma legalment prevista.  
De conformitat amb la disposició transitòria segona dels estatuts que regeixen la fundació, i no obstant el que disposen els presents estatuts, el primer patronat tindrà la composició que es fixa en la quarta fundacional, amb caràcter provisional i per un període màxim de quinze mesos, a partir de la signatura de l'escriptura.  
Aquest patronat gaudirà de totes les facultats i drets que s'atribueixen, si fa el cas, al patronat, a la Comissió Executiva, en els estatuts.  
Serà especial missió d'aquest patronat inicial regir la fundació en el període fundacional; promoure l'adhesió de persones o entitats fundadores, i complimentar, en finalitzar aquest període, la composició dels distints òrgans de la fundació, en els termes estatutàriament previstos.  
Sisè. La resta de l'articulat estatutari regula totes les qüestions previstes legalment en matèria de fundacions, llevat del que disposa l'article 43, relatiu a la liquidació de la fundació en cas d'extinció, per la qual cosa, en virtut del que estableix l'article 9.2 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el qual es tindrà per no acceptat.   
Per tot el que hem dit s'atendrà als preceptes legals reguladors de la liquidació, en cas de dissolució de la fundació; concretament els articles 31 i 42 de la citada norma, fins que no es procedesca a una nova redacció estatutària concorde amb la llei.  
Fonaments jurídics  
Primer. La Constitució recull en el títol I, capítol II, secció II, article 34, el dret de fundació per a finalitats d'interès general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat, de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer. Examinades les finalitats de la fundació, la dotació, com també les aportacions efectivament realitzades, es consideren d'interès general, i aquella inicialment suficient per a la inscripció, de conformitat amb el que estableix l'article 11. b) del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart. La carta fundacional i els estatuts, continguts en l'escriptura pública de 31 d'octubre de 1995, modificada per escriptura pública de data de 8 de març de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda, tenint en compte la finalitat que persegueix segons l'article 5 dels seus estatuts.  
Cinquè. L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que tenen conferides per Decret 44/96, de 25 de març, del Govern Valencià, pel qual s'aprova el Reglament Orgànic i funcional de la Presidència de la Generalitat i el de la Conselleria de Presidència, i el Decret 5/96, de 25 de març, del president de la Generalitat, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, d'acord amb el que estableix en la disposició addicional primera del citat Decret 44/96, de 25 de març.  
Vistes la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General i el Decret 60/95, de 18 d'abril, del Govern Valencià, i l'Ordre de 19 de gener, de la Conselleria de Administració Pública, per la qual s'estableix la data d'inici de les activitats del Registre i Protectorat de Fundacions de la Comunitat Valenciana, resolc:  
Primer  
Inscriure com a fundació la denominada Fundació ASTER, en el Registre de Fundacions de la Comunitat Valenciana, amb domicili a València, av. de la Constitució, 162.  
Segon  
Confiar el govern de la fundació al patronat determinat en la escriptura fundacional.  
Tercer  
No acceptar l'article 43 dels estatuts fundacionals, i instar la fundació a la seua modificació conforme a llei.  
Notifiqueu aquesta resolució i advertiu que contra aquesta, que no esgota la via administrativa, podrà presentar recurs ordinari davant aquest mateix òrgan o davant el conseller de Presidència, en el termini d'un mes, comptador des de la data de la seua notificació, de conformitat amb el que disposa el Decret 60/95, de 18 d'abril del Govern Valencià, de Creació del Registre i Protectorat de Fundacions de la Comunitat Valenciana en relació amb l'article 114, i següents, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 d'abril de 1996.- El director general de Justícia: Eloy Velasco NúÑez.